Man skiet kaper in kop | Netwerk24
Man skiet kaper in kop
02 Desember 2014 09:52
'n Kaper veg om sy lewe in 'n hospitaal nadat sy slagoffer hom in 'n mislukte rooftog in Ridgeway in die suide van Johannesburg in die kop geskiet het.
Die gesin van Ridgeway wat uit vrees vir hul veiligheid anoniem wil bly, sê vier mans het Sondag kort ná 21:00 voor hul hek op hul 22-jarige dogter en haar kêrel toegesak.
Die jong vrou se kêrel het haar by die huis afgelaai toe vier gewapende mans agter hulle stilhou. Sy het uitgeklim en vir haar pa geskree om te kom
Die jong vrou se 45-jarige pa sê as sy dogter nie gegil het nie, sou dinge baie anders verloop het.
"Ek het drie skote afgevuur en een het hom in die kop getref. Sy makkers het sonder hom gevlug."
Konst. Sibongile Mnguni, polisiewoordvoerder, sê die kaper is in 'n kritieke toestand in die hospitaal.